Stara Rauma
Stara Rauma (finski: Vanha Rauma, švedski: Gamla Raumo) je historijski centar grada Raume podignut od drva, koji je 1991. uvršten na UNESCO-vu Listu mjesta svjetske baštine u Evropi.

Karakteristike 

Rauma je jedan od rijetkih srednjovjekovnih gradova u Finskoj, smješten na obali Botnijskog zaljeva.
Historijski centar grada - Stara Rauma, u kom ima nekih 600 drvenih zgrada, od kojih je većina u privatnom vlasništvu, prostire se na površini od 29 hektara. U vrijeme kad je građena Stara Rauma se nalazila na morskoj obali, ali se zbog uzdizanja tla danas nalazi oko 1,5 km od obale. Stara Rauma je kombinacija trgovačko - stambenih zgrada, unutar carinskih granica grada s kraja 19. vijeka.

Rauma ima očuvanu strukturu koja se može pratiti od srednjeg vijeka, uključujući nepravilnu uličnu mrežu, blokove zgrada, parcele i dvorišta. Većina kuća je uglavnom jednoetažna, podignuta između 18. i 19. vijeka, dok su poneki podrumi i iz ranijih perioda.
Stambene kuće su smještene uz ulicu a gospodarske zgrade, kao što su štale i ambari leže iza po uskim dvorištima.

Današnji izgled zgrada je rezultat obnova i dogradnji rađenih u fazama između 18. i kraja 19. vijeka. Na kraju tog perioda, kad se zbog pomorske trgovine znatno poboljšao materijalni položaj njegovih stanovnika, koji im je dozvolio da prošire i moderniziraju svoje kuće, uz adekvatne dekorativne fasade sa neorenesansnim 
detaljima uz karakterististične bogato dekorirane portale za ulaz u dvorište.

Trgovački centar leži između dvije glavne ulice koje se protežu kroz cijeli stari grad, dok glavni trg, leži točno u centru.
Na njemu se nalaze dvije građevine koje dominiraju gradom, to su srednjovjekovna crkva]], podignuta je uz franjevački samostan i nekadašnja gradska vijećnica podignuta između 1775. - 76.

Stara Rauma je arhitektonski dobro očuvanu homogeno urbano područje, reprezentativni primjer tradicionalne nordijske drvene gradnje.

Slike iz Stare Raume

Izvori

Vanjske veze 

 Welcome to Old Rauma 

Svjetska baština u Finskoj
Historija Finske